སྤྲོ་སེམས་འཁོལ་བའི་ཐལ་མོ་རྡེབ་སྒྲའི་ཁྲོད་ནས།ཞི་ཅིན་ཕིང་གིས་གཙོ་དོན་གསུང་བཤད་གནང་།ཞི་ཅིན་ཕིང་གིས་བསྟན་དོན།ཀྲུང་གོ་རྒྱལ་སྤྱིའི་ནང་འདྲེན་འགྲེམ་སྟོན་འདུ་ཚོགས་ནི་མིག་སྔའི་བར་དུ་འཛམ་གླིང་སྟེང་ནང་འདྲེན་བརྗོད་གཞིར་བྱས་པའི་རྒྱལ་ཁབ་རིམ་པའི་འགྲེམ་སྟོན་འདུ་ཚོགས་ཐེངས་དང་པོ་ཡིན་ལ།རྒྱལ་སྤྱིའི་ཉོ་འཚོང་འཕེལ་རྒྱས་ལོ་རྒྱུས་སྟེང་གི་མཛད་རྗེས་ཆེན་པོ་ཞིག་ཡིན།འདིས་ཀྲུང་གོས་ཕྱོགས་མང་ཉོ་འཚོང་སྒྲིག་སྲོལ་ལ་རྒྱབ་སྐྱོར་བྱེད་པ་དང་རང་དབང་ཉོ་འཚོང་འཕེལ་རྒྱས་སུ་གཏོང་བར་སྐུལ་འདེད་གཏོང་བའི་དུས་རྒྱུན་གྱི་ལངས་ཕྱོགས་མཚོན་ལ།ཀྲུང་གོས་སྒོ་འབྱེད་རྣམ་པའི་འཛམ་གླིང་དཔལ་འབྱོར་ལ་སྐུལ་འདེད་གཏོང་བ་དང་དཔལ་འབྱོར་འཛམ་གླིང་ཅན་ལ་རྒྱབ་སྐྱོར་བྱེད་པའི་དོན་དངོས་འགུལ་སྐྱོད་ཡིན་ཟེར།